PATVIRTINTA

Šilalės r. Pajūrio Stanislovo Biržiškio gimnazijos direktoriaus 2024 m. rugsėjo 27 d. įsakymu Nr. Į3-79

**RESPUBLIKINIO IKIMOKYKLINIO IR PRIEŠMOKYKLINIO UGDYMO MOKYTOJŲ GEROSIOS PATIRTIES SKLAIDOS PROJEKTO „LIETUVIŲ LIAUDIES ŽAIDIMAI IKIMOKYKLINIO IR PRIEŠMOKYKLINIO UGDYMO GRUPĖSE” NUOSTATAI**

**I SKYRIUS**

**BENDROSIOS NUOSTATOS**

1. Respublikinio ikimokyklinio ir priešmokyklinio ugdymo mokytojų gerosios patirties sklaidos projekto „Lietuvių liaudies žaidimai ikimokyklinio ir priešmokyklinio ugdymo grupėse“ (toliau – Projektas) nuostatai reglamentuoja jo įgyvendinimo tikslą ir uždavinius, dalyvius, organizavimo tvarką, baigiamąsias nuostatas.
2. Projektas skirtas ikimokyklinio ir priešmokyklinio ugdymo įstaigų mokytojams, norintiems dalintis patirtimi, kaip į ugdymą integruoti lietuvių liaudies žaidimus.
3. Projektą organizuoja Šilalės r. Pajūrio Stanislovo Biržiškio gimnazija (toliau – Gimnazija), Dariaus ir Girėno g. 35, Pajūris, 75289 Šilalės r. sav., el. paštas [rastine@pajuris.silale.lm.lt](mailto:rastine@pajuris.silale.lm.lt), tel. (8 449) 58 276.
4. Projekto partneriai – Šilalės švietimo pagalbos tarnyba.

**II SKYRIUS**

**PROJEKTO TIKSLAI IR UŽDAVINIAI**

1. Projekto tikslas – skatinti ikimokyklinio, priešmokyklinio ugdymo mokytojų bendradarbiavimą, kūrybiškumą, iniciatyvumą dalijantis gerąja patirtimi apie sėkmingai pritaikytus lietuvių liaudies žaidimus.
2. Uždaviniai:
   1. pristatyti lietuvių žaidimą ikimokyklinio, priešmokyklinio amžiaus vaikams;
   2. skatinti bendrauti ir bendradarbiauti dalijantis gerosiomis praktikomis;
   3. išgyventi kūrybinį džiaugsmą, teigiamas emocijas, kuriant ir atrandant naujas meninės raiškos priemones.

**III SKYRIUS**

**PROJEKTO DALYVIAI**

1. Projekte kviečiami dalyvauti ikimokyklinio ir priešmokyklinio ugdymo įstaigų mokytojai.

**IV SKYRIUS**

**PROJEKTO ORGANIZAVIMAS**

1. Projektą organizuoja Šilalės r. Pajūrio Stanislovo Biržiškio gimnazija (S. Dariaus ir S. Girėno g. 35, Pajūris, Šilalės r. el. paštas [rastine@pajuris.silale.lm.lt](mailto:rastine@pajuris.silale.lm.lt) )
2. Projekto organizacinė darbo grupė:
   1. Rasita Damulienė – mokytoja, el. p. [damulienerasita@gmail.com](mailto:damulienerasita@gmail.com)
   2. Sandra Vaičiulytė – mokytoja, el. p. [sandravaiciulyte@gmail.com](mailto:sandravaiciulyte@gmail.com)
   3. Projektą koordinuoja direktoriaus pavaduotoja ugdymui Regina Rimkutė.
3. Projektas vyks nuo **2024 m. spalio 1 d. iki 2024 m. lapkričio 1 d.**
4. Bendra dalyvių registracija vykdoma per „Semi Plius“ internetinę platformą <https://www.semiplius.lt/> nuo spalio 1 d.

**V SKYRIUS**

**PROJEKTO VEIKLOS**

1. Dalyviai dalinasi patirtimi, kaip integruoja į ugdymą lietuvių liaudies žaidimus, kurie yra smagūs, įdomūs, žaismingi patrauklūs vaikams.
2. Dalyviai nuotraukas arba vaizdo įrašus patalpina į virtualią socialinio tinklo „Facebook“ grupę „Lietuvių liaudies žaidimai ikimokyklinėse ir priešmokyklinėse grupėse“. Grupės nuoroda: [**https://www.facebook.com/share/g/TwmkaYnS7CPoVLge/**](https://www.facebook.com/share/g/TwmkaYnS7CPoVLge/)
3. Pateikiama informacija: įstaigos pavadinimas, mokytojo vardas, pavardė, grupės pavadinimas. Pateikiama lietuvių liaudies žaidimo informacija (žaidimo pavadinimas, trumpas aprašymas, t.y. kokio amžiaus vaikams žaidimas ar priemonė yra skirta, kaip žaisti).
4. Darbai keliami **iki 2024 m. lapkričio 1 d**.
5. Projektui pateikiami individualūs arba kolektyviniai darbai.
6. Visi projekto dalyviai bus apdovanoti padėkos raštais, kurie bus paskelbti socialinio tinklo „Facebook“ grupėje „Lietuvių liaudies žaidimai ikimokyklinėse ir priešmokyklinėse grupėse“.

**VI SKYRIUS**

**BAIGIAMOSIOS NUOSTATOS**

1. Dalyvavimas projekte reiškia dalyvių sutikimą, kad nuotraukos, vaizdo įrašai nepažeidžiant bendrojo duomenų apsaugos reglamento nuostatų, bus talpinamos organizatorių internetinėje svetainėje.
2. Dalyvis sutinka, kad, viešai publikuojant darbus, bus minimas jo vardas, pavardė, grupė, ugdymo įstaiga.
3. Organizatoriai pasilieka teisę atsiųstas nuotraukas viešai publikuoti nurodant autorines teises.
4. Už autorinių teisių pažeidimus, pagal galiojančius LR teisės aktus, atsako fotografijas pateikęs asmuo.
5. Dalyvavimas projekte laikomas sutikimu su šiomis sąlygomis.
6. Organizatoriai pasilieka teisę koreguoti projekto nuostatus.

\_\_\_\_\_\_\_\_\_\_\_\_\_\_\_\_\_\_\_\_\_\_